Bestudeer God se Woord! :: Ministries Worldwide - devotionals - devotional - christian devotional - market place ministry - christian site - clean humor - dagstukkies - christelike dagstukkies - inspiration for today - inspirasie vir vandag
Bestudeer God se Woord!
Dit pla die duiwel nie dat jy bolangs met God se Woord omgaan nie, solank jy die Bybel net nie gereeld lees of 'n studie daarvan maak nie. Praat jy dalk al lank daaroor om Bybel te lees?
Dr. Howard Hendricks skryf: 'Enigeen kan 'n spoggerige plan vir verandering opstel. Iemand beoog om die hele wêreld vir Christus te wen. Iemand anders wil oor die volgende vyf jaar elke Bybelboek bestudeer. Nog iemand wil 100 Bybelverse memoriseer. Iemand anders wil 'n christelike eggenoot word. Wonderlik! Maar wanneer gaan jy begin?
Totdat jy daardie vraag kan antwoord, bly dit net by voornemens - dit het geen waarde nie. Wat baat dit om te droom om die wêreld te bereik, maar jy kan nie eens die Evangelie met jou kollega deel nie? Hoe gaan jy die ganse Bybel bestudeer as jy nie eens weet wat jy môre gaan lees nie? Hoe kan jy 100 verse memoriseer as jy nog nie eens een geleer het nie? In plaas daarvan om oor 'n sogenaamde Christelike huwelik te fantaseer, hoekom probeer jy nie met iets eenvoudig soos om die skottelgoed te was, of om jou lewensmaat te ondersteun nie? Dit help nie dat 'toewyding' net op die vlak van goeie bedoelings bly nie omdat ons te veel op die uiteinde van die reis konsentreer, sonder om die wanneer, waar en hoe ons die eerste tree gaan gee te spesifiseer. Iemand het dit so raak gesê, "Ons beplan nie om te misluk nie, maar ons laat na om te beplan.'"